CELEX: 32017R1419
Language: sl
Date: 2017-08-04 00:00:00
Title: Uredba Sveta (EU) 2017/1419 z dne 4. avgusta 2017 o spremembi Uredbe (EU) 2016/44 o omejevalnih ukrepih zaradi razmer v Libiji

5.8.2017   
            
            
               SL
            
            
               Uradni list Evropske unije
            
            
               L 204/1
            
         UREDBA SVETA (EU) 2017/1419
   z dne 4. avgusta 2017
   o spremembi Uredbe (EU) 2016/44 o omejevalnih ukrepih zaradi razmer v Libiji
   SVET EVROPSKE UNIJE JE —
   ob upoštevanju Pogodbe o delovanju Evropske unije in zlasti člena 215 Pogodbe,
   ob upoštevanju Sklepa Sveta (SZVP) 2017/1427 z dne 4. avgusta 2017 o spremembi Sklepa (SZVP) 2015/1333 o omejevalnih ukrepih zaradi razmer v Libiji (1),
   ob upoštevanju skupnega predloga visokega predstavnika Unije za zunanje zadeve in varnostno politiko ter Evropske komisije,
   ob upoštevanju naslednjega:
   
               (1)
            
            
               Uredba Sveta (EU) 2016/44 (2) uveljavlja ukrepe, določene v Sklepu Sveta (SZVP) 2015/1333 (3).
            
         
               (2)
            
            
               Varnostni svet Združenih narodov je 29. junija 2017 sprejel Resolucijo (RVSZN)2362 (2017), s katero se razširi uporaba ukrepov na plovila, ki natovarjajo, prevažajo ali raztovarjajo nafto, ki je bila brez dovoljenja izvožena iz Libije ali se je poskušala izvoziti iz Libije, vključno s surovo nafto in rafiniranimi naftnimi proizvodi ter podrobneje opredelil uvrstitve na seznam.
            
         
               (3)
            
            
               Svet je 4. avgusta 2017 sprejel Sklep (SZVP) 2017/1427 o spremembi Sklepa (SZVP) 2015/1333.
            
         
               (4)
            
            
               Za izvajanje navedenega ukrepa je potrebno regulativno ukrepanje na ravni Unije, zlasti za zagotovitev, da ga bodo gospodarski subjekti v vseh državah članicah enotno uporabljali.
            
         
               (5)
            
            
               Uredbo (EU) 2016/44 bi bilo zato treba ustrezno spremeniti –
            
         SPREJEL NASLEDNJO UREDBO:
   Člen 1
   Uredba (EU) 2016/44 se spremeni:
   
               1.
            
            
               v členu 6 se odstavek 1 nadomesti z naslednjim:
               „1.   Priloga II zajema fizične ali pravne osebe, subjekte in organe, ki jih je določil Varnostni svet ali Odbor za sankcije v skladu z odstavkom 22 RVSZN 1970 (2011), odstavkom 19, 22 ali 23 RVSZN 1973 (2011), odstavkom 4 RVSZN 2174 (2014), odstavkom 11 RVSZN 2213 (2015) ali odstavkom 11 RVSZN 2362(2017).“;
            
         
               2.
            
            
               člen 15 se spremeni:
               
                           (a)
                        
                        
                           odstavek 1 se nadomesti z naslednjim:
                           „1.   Prepovedano je natovarjanje, prevoz ali raztovarjanje nafte iz Libije, vključno s surovo nafto in rafiniranimi naftnimi proizvodi, na plovilih, uvrščenih na seznam, ki plujejo pod zastavo države članice, razen če to odobri pristojni organ te države članice po posvetovanju s kontaktno točko vlade Libije.“;
                        
                     
                           (b)
                        
                        
                           odstavek 6 se nadomesti z naslednjim:
                           „6.   Prepovedane so finančne transakcije, vključno s prodajo, uporabo kredita ter sklenitvijo zavarovanja za prevoz, v zvezi z nafto, vključno s surovo nafto in rafiniranimi naftnimi proizvodi, na krovu plovil, uvrščenih na seznam, če je tako določil Odbor za sankcije. Takšna prepoved se ne uporablja za sprejemanje pristaniških taks v primerih iz odstavka 3.“.
                        
                     
         Člen 2
   Ta uredba začne veljati dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 4. avgusta 2017
      
         
            Za Svet
         
         
            Predsednik
         
         M. MAASIKAS
      
   
   
      (1)  Glej stran 99 tega Uradnega lista.
   
      (2)  Uredba Sveta (EU) 2016/44 z dne 18. januarja 2016 o omejevalnih ukrepih zaradi razmer v Libiji in razveljavitvi Uredbe (EU) št. 204/2011 (UL L 12, 19.1.2016, str. 1).
   
      (3)  Sklep Sveta (SZVP) 2015/1333 z dne 31. julija 2015 o omejevalnih ukrepih zaradi razmer v Libiji in razveljavitvi Sklepa 2011/137/SZVP (UL L 206, 1.8.2015. str. 34).